APROBACIÓN DEFINITIVA DO REGULAMENTO REGULADOR DO REXISTRO CONTABLE DE FACTURAS DO CONCELLO.
ADMINISTRACIÓN LOCAL — Municipal — Caldas de Reis (Ordenanzas e Regulamentos, 13/03/2015)

O Pleno do Concello de Caldas de Reis, en sesión ordinaria celebrada o día 2 de xaneiro de 2015, acordou a aprobación inicial do regulamento do Rexistro Contable de Facturas do Concello de Caldas de Reis. O expediente foi sometido a exposición pública polo prazo de 30 días hábiles, en virtude de anuncio publicado no Boletín Oficial da Provincia núm.19 do 20 de xaneiro de 2015, sen que se presentaran alegacións ao mesmo, polo que, de conformidade co artigo 70.2 da Lei 7/1985, elévase a definitivo o acordo e publícase o texto íntegro do regulamento: O presente regulamento ten como obxecto a regulación do Rexistro contable de facturas xa en funcionamento conforme establecía a Lei 15/2010, de 5 de xullo, de modificación da Lei 3/2004, de 29 de decembro, pola que se establecían medidas de loita contra a morosidade nas operacións comerciais en cumprimento da Lei 25/2013, de 27 de decembro, de impulso da factura electrónica e creación do Rexistro contable de facturas no Sector Público. As disposicións deste regulamento serán de aplicación a todos os órganos, servi­cios e unidades administrativas do Concello de Caldas de Reis. Así mesmo, o presente regulamento regulará as relacións cos provedores de bens e servi­cios do Concello de Caldas de Reis emitidas no marco das súas relacións xurídicas e que estean obrigados legalmente á presentación de facturas. A factura constitúe o documento obrigatorio emitido polo provedor derivado de operacións de compra-venda, prestación de servi­cios ou subministracións e/ou realización de obras conforme ao Regulamento polo que se regulan as obrigacións de facturación (Real Decreto 1619/2012 de 30 de novembro). Todas as facturas deberán ser presentadas no rexistro contable de facturas do Concello de Caldas de Reis, coas excepcións que legalmente se contemplen, no prazo de trinta días, desde a data efectiva da entrega das mercancías ou a prestación de servi­cios. No caso de que a presentación se realice nun rexistro administrativo distinto do contable mencionado anteriormente, nos termos previstos no ar­tigo 38 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, o rexistro administrativo no que se reciba a factura remitiraa inmediatamente á oficina contable competente para a anotación no rexistro contable da factura. A xestión do rexistro contable de facturas corresponde ao órgano ou unidade que ten atribuída a función de contabilidade. O rexistro contable de facturas está integrado co sistema de información contable soportado pola aplicación informática WINSTASK SICAL. Todos os provedores que entreguen bens ou prestado servi­cios ao Concello de Caldas de Reis poderán expedir e remitir factura electrónica. O Concello de Caldas de Reis adheriuse Punto Xeral de Entrada de Facturas electrónicas da Administración Xeral do Estado (FACe). En todo caso, e tal e como determina a Lei 25/2013, de 27 de decembro, de impulso da factura electrónica e creación do rexistro contable de facturas, están obrigados ao uso de factura electrónica e á súa presentación ante o FACe as entidades seguintes: Non obstante, o Concello de Caldas de Reis exclúe desta obrigación de facturación electrónica ás facturas cuxo importe sexa de ata 5.000,00 euros e ás emitidas polos provedores do Concello polos servizos no exterior ata que as devanditas facturas poidan satisfacer os requirimentos para a súa presentación a través do punto xeral de entrada de facturas electrónicas, de acordo coa valoración do Ministerio de Facenda e Administracións Públicas, e os servi­zos no exterior dispoñan dos medios e sistemas apropiados para a súa recepción nos devanditos servi­zos. Con respecto ao formato da factura electrónica e a súa firma, estas axustaranse ao formato establecido no ar­tigo 5 e na Disposición Adicional Segunda da Lei 25/2013 (Facturae, versión 3,2, e de firma electrónica conforme á especificación XMLAdvanced Electronic Signatures [XAdES]) ata que se aprobe a Orde Ministerial prevista. As condicións técnicas e funcionais do Punto Xeral de Entrada de facturas serán as do FACe, en tanto que o Concello Caldas de Reis adheriuse a devandito punto, e que figuran recollidas na Orde HAP/1074/2014, de 24 de xuño e na Resolución de 25 de xuño de 2014, da Secretaría de Estado de Administracións Públicas no que respecta ás condicións de uso da plataforma FACe. O órgano administrativo que ten atribuída a función de contabilidade: O órgano de control interno terá acceso á documentación Xustificativa, á información que conste no rexistro contable de facturas e á contabilidade en calquera momento. O órgano de control interno elaborará os informes legalmente previstos de avaliación do cumprimento da normativa en materia de morosidade. Estes informes serán elevado ao Pleno. Os rexistros contables de facturas remitirán á Axencia Estatal de Administración Tributaria, por vía telemática, aquela información sobre as facturas recibidas, para asegurar o cumprimento de obrigacións tributarias e de facturación cuxo control lle corresponda. O disposto no presente regulamento adecuarase á lexislación vixente na materia, así como ás disposicións regulamentarias, resolucións e medidas acordadas polo Goberno a través do Ministerio de Facenda e Administracións Públicas e o Ministerio de Industria, Enerxía e Turismo, no ámbito das súas competencias. O acordo de aprobación definitiva do presente Regulamento e o Regulamento mesmo publicaranse no Boletín Oficial da Provincia de Pontevedra e na páxina web do Concello de Caldas de Reis. A obriga de presentación de factura electrónica entrará en vigor o 15 de xaneiro de 2015, tal e como se recolle no ar­tigo 4 da Lei 25/2013, de 27 de decembro, de impulso da factura e creación do rexistro contable de facturas no Sector Público, salvo disposición normativa de carácter estatal que dispoña nova data obrigatoria de entrada en vigor. O presente Regulamento entrará en vigor unha vez publicado integramente o seu texto no Boletín Oficial da Provincia e transcorrido o prazo previsto no artigo 65.2 da Lei Reguladora de Bases do Réxime Local. En Caldas de Reis, a 5 de febreiro de 2015.—O Alcalde – Presidente, Juan Manuel Rey Rey.